Lav et referat af nedenstående tekst:

Tekst:
For en uge siden fik Suthida Nielsen fra Aabybro og datteren Im beskeden om, at de skal rejse hjem til Thailand. De har været i Danmark i tre år, men efter at Suthidas mand, Johnny Nielsen, døde sidste år, besluttede Udlændingestyrelsen, at de to ikke længere kan blive i Danmark. Da Im er syv år, ikke taler Thai, og har bpet en stor del af sit liv i Danmark, gik familien rettens vej, men Suthida Nielsen har valgt, at hun ikke vil kære kendelsen, som Retten i Hjørring afsagde sidste fredag. Suthida Nielsen, som inden længe ville have afsluttet sin uddannelse til social- og sundhedshjælper, fortæller til TV2 Nord, at hun ikke kan klare endnu en tur gennem retssystemet, og at hun, selv om hun er ked af at skulle rejse, er lettet over at have fået en afklaring på sagen. Im og Suthida Nielsen skal rejse til Thailand inden for tre uger.

Referat:
Den thailandske mor fra Aabybro kærer ikke kendelsen om, at hun og den syvårige datter skal rejse hjem.